પોતાની વિવિધ માંગણીઓનેલઇને યુનાઇટેડ ફોરમ ઓફ બેંક યૂનિયન્સ (યૂએફબીયૂ) આજે એટલે કે 28 ફેબ્રુઆરી 2017ના રોજ એક દિવસીય હડતાલ પર છે. જે અંગેની જાહેરાત તેણે અગાઉથી જ કરી દીધી હતી. આ હેઠળ તમામ મોટી સરકારી બેંકો જેવી કે સ્ટેટ બેંક ઓફ ઇન્ડિયા, પંજાબ નેશનલ બેંક, બેંક ઓફ બરોડા આજે બંધ રહેશે. જે મુજબ યુએફબીયુ અંતર્ગત આવતી તમામ બેંકો જ હડતાલ પર જશે. અને અહીં કોઇ પણ પ્રકારના બેંકિંગ કાર્ય આજે નહીં થાય. જો કે આ હડતાલ ખાલી યુએફબીયુ બેંકો માટે જ લાગુ પડતી હોવાના કારણે આજે કેટલીક ખાનગી બેંકોએ સામાન્ય રીતે કાર્યરત છે. જે મુજબ આઇસીઆઇસીઆઇ, એસડીએફસી, કોટક મહિન્દ્રા બેંક અને Axis બેંક જેવી ખાનગી બેંકો આજે રાબેતા મુજબ કામ કરશે.